Váš nákupný košík je prázdny
Balenie: 30 tabliet
ŠÚKL kód: 93538
Liek obsahuje vysoko účinné prirodzené pankreatické enzýmy: lipázu, amylázu a proteázu. Enzýmy sa uvoľňujú v tenkom čreve, kde účinkujú a nahrádzajú tak enzýmy, ktoré chýbajú keď pankreas nie je schopný ich sám produkovať.
Liek sa užíva pri dlhodobom nedostatku enzýmov vylučovaných podžalúdkovou žľazou, napr. pri cystickej fibróze a chronickom zápale podžalúdkovej žľazy, po operácii podžalúdkovej žľazy alebo operácii žalúdka a v iných prípadoch pri poruchách vylučovania žlče alebo pri nedostatočnom styku enzýmov s obsahom čriev.
Dávkovanie
Dávka sa stanoví na základe závažnosti ochorenia, potreby kontroly steatorey a zabezpečenia dostatočného nutričného príjmu.
Liečba sa začína s nižšími dávkami: 1 tableta 3x denne počas hlavného jedla. Ak príznaky z nedostatku pankreatických enzýmov pretrvávajú, dávka sa môže postupne zvýšiť. Zvyčajne je dostačujúca dávka 1-2 tablety počas hlavného jedla (3x denne). Ak je potrebné, tableta sa môže užiť aj počas vedľajšieho jedla. Dávka môže byť aj vyššia, avšak pacienti majú užívať najnižšie dávky potrebné na elimináciu symptómov, čo je dôležité najmä u pacientov s cystickou fibrózou.
Ak je potrebné, dávka sa môže zvýšiť pri dôslednom monitorovaní telesnej hmotnosti a obsahu tukov v stolici. Pre pacientov s cystickou fibrózou je obvyklá dávka 1500-3000 jednotiek lipázy na kg jedla. Dávky presahujúce 6 000 UPS jednotiek lipázy na kg jedla sa neodporúčajú.
Deti zvyčajne potrebujú nižšie dávky.
Tablety sa prehĺtajú celé a zapijú sa tekutinou, nesmú sa žuť alebo drviť. Kapsula s vysúšadlom sa nesmie prehltnúť.
Upozornenie
Užívanie lieku počas tehotenstva a dojčenia je indikované, ak prínos liečby prevýši možné riziko pre plod.
Liek je kontraindikovaný pre deti mladšie ako 15 rokov s cystickou fibrózou.
Pacienti s akútnou pankreatitídou alebo akútnym atakom chronickej pankreatitídy nesmú liek užívať.
Počas liečby pankreatickými enzýmami je potrebné zabezpečiť primeranú hydratáciu pacienta.
Liek bráni vstrebávaniu kyseliny listovej. Pri liečbe liekmi s podobným účinkom a dlhodobej liečbe vysokými dávkami tohto lieku sa musí pravidelne kontrolovať koncentrácia kyseliny listovej a jej nedostatok kompenzovať.
Liek obsahuje laktózu.
Uchovávať v pôvodnom obale na ochranu pred vlhkosťou.
Ďalšie osobitné upozornenia sú uvedené v SPC (časť 4.4).
Príbalový leták nájdete tu: https://www.adc.sk/databazy/produkty/pil/panzynorm-forte-n-186495.html